Melville Bugt

Melville Bugt er en stor bukt langs kysten av nordvestlige Grønland. Bukten ligger nord for Upernavikarkipelet og åpner seg mot sørvest i Baffinbukta. Det grønlandske navnet Qimusseriarsuaq betyr «det store sledestedet».

Bukten er navngitt etter Robert Saunders Dundas viscount Melville (1771–1851), den politiske lederen for den engelske og senere britiske marinen.

 Geografi 
Melville Bugt avgrenses i nordøst av Kap York og i sør av Wilcox Head, et nes på øyen Kiatassuaq.Upernavik Avannarleq, Saga Map, Tage Schjøtt, 1992

Flere øyer i Upernavikarkipelet ligger i eller ved Melvillebukta, blant annet Kiatassuaq, Kullorsuaq, Saarlia og Saqqarlersuaq. Bukten er vanligvis isfri i perioden fra midten av august til slutten av september, men preges av store mengder isfjell gjennom hele året. Langs store deler av kysten når innlandsisen helt ned til havet. Bare lengst mot vest er kysten isfri, der bygda Savissivik ligger.Prostar Sailing Directions 2005 Greenland and Iceland Enroute, s. 82
miniatyr|300x300pk|En inuitisk fangstbåt i sørlige deler av Melvillebukta. Morgentåke og isfjell i bakgrunnen.miniatyr|300x300pk|Flyfoto av Wilcox Head

 Geologi 
Området er dominert av prekambriumsk gneis. I den sørlige delen av bukta ligger Prøven-granitten, et over 2500 km² stort bergartskompleks bestående av rundt 1,87 milliarder år gammel charnockitt, en granittisk bergart som inneholder mineralet hypersthen og er dannet dypt i jordskorpen.

 Historie 
Fram til midten av 1800-tallet var bukten et viktig fangstområde for europeiske hvalfangere. Senere fikk bukta betydning som hovedferdselsåre for ekspedisjoner på vei mot Nordvestpassasjen og Nordpolen.I 1903 ble Melvillebukta for første gang krysset med hundeslede av ikke-inuitter, under Den litterære ekspedisjon, en dansk vitenskapelig og kulturhistorisk ekspedisjon til Nord-Grønland.
miniatyr|330x330pk|To skip i Melvillebukta, avbildet av Edward Augustus Inglefield.miniatyr|300x300pk|Fotografi fra 1869 som viser en dampbåt og fangstmenn i Melvillebukta.

 Referanser 

 Eksterne lenker 

 Satellittbilde – WikiMapia

Kategori:Landformer på Grønland